คลอดลูกได้1เดือนมีอะไรกันแฟนแล้วไม่ป้องกันจะท้องมั้ยคะ กรณีที่ไม่ได้กินยาคุมฉุกเฉิน แต่กินยาคุมกำเนิดหลังมี เพศสัมพันธ์6ชม. จะเป็นอะไรมั้ยคะ
สวัสดีค่ะ หากหลังคลอดไม่ได้ให้นมลูก ระยะเวลาที่จะเกิดการตกไข่และมีโอกาสตั้งครรภ์ต่อได้คือประมาณ 4-6 สัปดาห์ ดังนั้น หากผ่านมา 1 เดือนแล้วได้มีเพศสัมพันธ์ ก็จะมีโอกาสตั้งครรภ์ได้ ซึ่งก็อาจต้องพิจารณาทานยาคุมฉุกฉินไปค่ะ ส่วนยาเม็ดคุมกำเนิดชนิด 21 หรือ 28 เม็ดนั้น โดยปกติ ต้องทานต่อเนื่องไปอย่างน้อย 7 วันก่อน ยาจึงจะออกฤทธิ์ในการป้องกันการตั้งครรภ์ได้ค่ะแต่หากได้ให้นมลูกอย่างสม่ำเสมอ การตกไข่และโอกาสที่จะตั้งครรภ์จะนานกว่านี้ ขึ้นกับระยะเวลาที่ให้นมลูกด้วยว่านานเท่าใด โดยส่วนใหญ่จะนานกว่า 20 สัปดาห์ ในบางรายอาจนานเป็นปีได้ ดังนั้น หากยังคงได้ให้นมลูกอยู่ทุกวัน โอกาสในการตั้งครรภ์ก็ถือว่ามีน้อยมาก และไม่จำเป็นต้องทานยาคุมฉุกเฉินไปก็ได้ค่ะ ส่วนยาคุมกำเนิดนั้น ควรทานชนิดที่เป็นฮอร์โมนเดี่ยว จึงจะไม่มีผลกระทบต่อการหลั่งน้ำนมค่ะ เช่น ยี่ห้อ exluton, dailyton เป็นต้น